2023 4 25
LT
Europos Sąjungos oficialusis leidinys
L 110/15
f) poveikį užimtumui automobilių pramonės sektoriuje, ypač labai mažoms, mažosioms ir vidutinėms įmonėms (MVĮ), ir priemonių, kuriomis remiamas darbo jėgos perkvalifikavimas ir kvalifikacijos kėlimas, veiksmingumą; g) esamų finansinių priemonių veiksmingumą ir poreikį imtis tolesnių veiksmų, įskaitant tinkamas finansines priemones, Sąjungos, valstybių narių ar vietos lygmeniu, siekiant užtikrinti teisingą pertvarką ir sušvelninti bet kokį neigiamą socialinį ir ekonominį poveikį, visų pirma labiausiai paveiktuose regionuose ir bendruomenėse; h) socialinio dialogo pažangą, taip pat aspektus, kuriais siekiama sudaryti dar palankesnes sąlygas ekonomiškai perspektyviam ir socialiai teisingam perėjimui prie netaršaus judumo keliuose; i) pažangą diegiant viešąją ir privačiąją įkrovimo ir degalų pildymo infrastruktūrą, įskaitant pažangą, padarytą pagal Europos Parlamento ir Tarybos reglamentą dėl alternatyviųjų degalų infrastruktūros diegimo, kuriuo panaikinama Europos Parlamento ir Tarybos direktyva 2014/94/ES, ir Europos Parlamento ir Tarybos direktyvos 2010/31/ES ( (*) naują redakciją; j) galimą novatoriškų technologijų ir tvarių alternatyviųjų degalų, įskaitant sintetinius degalus, indėlį siekiant klimato atžvilgiu neutralaus judumo; k) rinkai pateiktų naujų lengvųjų automobilių ir naujų lengvųjų komercinių transporto priemonių per gyvavimo ciklą išmetamą teršalų kiekį, nurodytą pagal 7a straipsnį; l) šio reglamento poveikį valstybių narių tikslų pagal Reglamentą (ES) 2018/842 ir Europos Parlamento ir Tarybos direktyvos 2008/50/EB naują redakciją ( (**) pasiekimui; 3.
1 dalyje nurodytos pirmosios pažangos ataskaitos pateikimo dieną Komisija, bendradarbiaudama su valstybėmis narėmis ir visais atitinkamais suinteresuotaisiais subjektais, Europos Parlamentui ir Tarybai taip pat pateikia ataskaitą su analize, skirta finansavimo, teikiamo siekiant užtikrinti teisingą pertvarką automobilių pramonės tiekimo grandinėje, spragoms nustatyti, ypatingą dėmesį skiriant MVĮ ir regionams, kurie patiria didžiausią pertvarkos poveikį.
Kai tikslinga, prie ataskaitos pridedami pasiūlymai dėl tinkamų finansinių priemonių nustatytiems poreikiams patenkinti.
_____________ (*) 2010 m. gegužės 19 d. Europos Parlamento ir Tarybos direktyva 2010/31/ES dėl pastatų energinio naudingumo (OL L 153, 2010 6 18, p. 13).
(**) 2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (OL L 152, 2008 6 11, p. 1).“; 13) 15 straipsnis iš dalies keičiamas taip: a) 1 dalis pakeičiama taip: „1.
2026 m. Komisija, remdamasi kas dvejus metus teikiamomis ataskaitomis, atlieka šio reglamento veiksmingumo ir poveikio peržiūrą ir Europos Parlamentui ir Tarybai pateikia peržiūros rezultatų ataskaitą.
Komisija visų pirma įvertina pagal šį reglamentą padarytą pažangą siekiant 1 straipsnio 5a dalyje nustatytų sumažinimo tikslų, atsižvelgdama į technologinę plėtrą, įskaitant prie elektros tinklo jungiamų hibridinių technologijų srityje, taip pat į ekonomiškai perspektyvaus ir socialiai teisingo perėjimo prie nulinės taršos mobilumo svarbą.
Remdamasi tuo vertinimu, Komisija įvertina poreikį peržiūrėti 1 straipsnio 5a dalyje nustatytus tikslus.
Komisija taip pat įvertina Sąjungos rinkai pateiktų naujų netaršių lengvųjų automobilių ir lengvųjų komercinių transporto priemonių mažiausių energijos vartojimo efektyvumo ribų nustatymo poveikį.
Kai tikslinga, prie ataskaitos pridedamas pasiūlymas iš dalies pakeisti šį reglamentą.“; b) 2–5 dalys išbraukiamos; c) 6 dalis pakeičiama taip: „6.
Komisija ne vėliau kaip 2024 m. gruodžio 31 d. peržiūri Direktyvą 1999/94/EB, atsižvelgdama į būtinybę užtikrinti, kad vartotojams būtų teikiama tiksli, patikima ir palyginama informacija apie rinkai pateiktų naujų lengvųjų automobilių degalų ir energijos sąnaudas, išmetamo CO2 kiekį ir išmetamų oro teršalų kiekį, be kita ko tikrosiomis sąlygomis, ir įvertina degalų sąnaudų ir išmetamo CO2 kiekio ženklinimo sistemos įdiegimo naujose lengvosiose komercinėse transporto priemonėse galimybes.